**Hajdúszoboszló Város Önkormányzata Képviselő-testületének**

**4/2018. (II. 22.) önkormányzati rendelete**

**a közterület-használat, közterület hasznosítás helyi szabályairól szóló 5/2009.(II. 26.) önkormányzati rendeletének módosításáról**

Hajdúszoboszló Város Önkormányzata Képviselő-testülete Magyarország Alaptörvénye 32. cikk (1) bekezdés a) és g) pontjaiban biztosított jogával élve és (2) bekezdésében meghatározott feladatkörében eljárva, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában foglalt felhatalmazás alapján, figyelemmel közigazgatási hatósági eljárás és szolgáltatás általános szabályairól szóló 2016. évi CL. törvény rendelkezései, az önkormányzat szervezeti és működési szabályzatáról szóló 12/2011. (IV. 28.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Városfejlesztési, Műszaki Bizottsága és az Igazgatási, Egészségügyi és Szociális, valamint Jogi Bizottsága egyetértésével a közterület-használat, közterület hasznosítás helyi szabályainak módosításáról az alábbi rendeletet alkotja:

**1. §**

A közterület-használat, közterület-hasznosítás helyi szabályairól szóló rendelet (továbbiakban: rendelet) 11. § (2) bekezdés helyébe az alábbi rendelkezés lép:

*„A nyilvános árverésen elnyert jogosultság kötelező igénybevétellel egy főszezonra (92 nap) szól, mely főszezoni időtartam kezdő napja június 15. napja.”*

**2.§**

A rendelet 12. § (2) bekezdés helyébe az alábbi rendelkezés lép:

*„A hasznosításra kijelölt 2. sz. melléklet szerinti helyek területnagysága - árusítás, alkotó művészeti tevékenység céljára kijelölt hely esetén 3 m2 és az alatti, illetve 3 m2 felett és 6 m2 vagy az alatti nagyságú terület;”*

**3.§**

A rendelet 12. § (3) bekezdése hatályát veszti.

**4 .§**

A rendelet 14. § (2) és (5) bekezdése hatályát veszti.

**5.§**

A rendelet 14. § (3) bekezdése hatályát veszti, helyette az alábbi rendelkezés lép:

*„A 0. sorszámú helyen zenés-táncos produkció és freestyle bemutató számára, a hivatal által meghatározott időbeosztással történik a közterület használata úgy, hogy minél több művész bemutatkozása legyen biztosított;*

*Az 1. és 30. sorszámú helyeken utcai zenés-énekes produkció számára, a hivatal által meghatározott időbeosztással történik a közterület használata úgy, hogy minél több művész bemutatkozása legyen biztosított.”*

**6. §**

A rendelet 15. § (4) bekezdés helyébe az alábbi rendelkezés lép:

*„ A közterület-használat iránti kérelem elutasítása esetén a közigazgatási hatósági eljárás és szolgáltatás szabályairól szóló 2016. évi CL. törvény értelmében alakszerű határozatot kell hozni és kérelmezőt a jogorvoslati lehetőségekről ki kell oktatni.”*

**7.§**

A rendelet 20. § (26) bekezdés helyébe az alábbi rendelkezés lép:

*„Kijelölt árusítóhely: a rendelet 2. sz. mellékletében felsorolt, nyilvános pályázaton vagy nyilvános pályázat nélkül hasznosítható területeken, a 3. sz. mellékletben megjelölt hely”*

**8.§**

A rendelet 21. § (1) bekezdés helyébe az alábbi rendelkezés lép:

*„ A hatósági szerződésekre az általános közigazgatási rendtartásról szóló 2016. évi CL. törvény 92-93. §-ait kell alkalmazni.”*

**9. §**

A rendelet 2. sz. és 3. sz. mellékletei helyébe jelen rendelet 1. sz. és 2. sz. mellékletei lépnek.

**10.§**

A rendelet 1. sz. függeléke hatályát veszti, helyébe jelen rendelet módosítás 1.sz. függeléke lép.

**Záró rendelkezések**

**11. §**

Jelen rendelet kihirdetése napján lép életbe, rendelkezéseit a folyamatban lévő ügyekre is alkalmazni kell.

 ***Dr. Sóvágó László Dr. Korpos Szabolcs***

 ***polgármester jegyző***

**1. sz. melléklet**

***Nyilvános pályázatra bocsátandó területek jegyzéke***

*3.sz. mellékletben betűvel és számozással jelölve*

*1. Aqua-Palace előtti pavilonsor – A, B, C, D, E*

*2. Gábor Áron utca területén kijelölt helyek – 2-29. sorszámig*

***Nyilvános pályázat nélkül hasznosítható kijelölt területek jegyzéke***

*3.sz. mellékletben zöld pöttyel és számozással jelölve*

*1. Gábor Áron utca területén kijelölt helyek – 0, 1, 30. sorszámú helyek*

***Filmforgatás céljára történő igénybevétel***

*1.) Turisztikailag kiemelt jelentőségű terület:*

*Liget utca - Bánomkerti út - Tessedik utca - Debreceni útfél - Hóvirág utca - Erkel Ferenc utca - Bartók Béla - Gázláng utca - Hőforrás utca - Attila utca - Wesselényi utca - Arany János utca - Szilfákalja - József Attila utca - Böszörményi út által határolt terület.”*

**2. sz. melléklet**



30.

0.

2-29.

1.

A B C D E

**1. sz. függelék**

***Díjtáblázat 2018. évben***

**A díjtételek az ÁFÁ-t nem tartalmazzák.**

|  |  |  |  |  |
| --- | --- | --- | --- | --- |
| **Jele** | **A közterület - használat célja** | **I. övezet** | **II. övezet** | **III. övezet** |
| **1.** | **- Árusítófülke, pavilon és egyéb állandó jellegű kereskedelmi létesítmény****- Aqua-Palace előtti pavilonok** **május 01-december 31. között** | **8.240.- Ft/m2/év****600.000.-Ft** | **6.690.- Ft/m2/év****-** | **5.120.- Ft/m2/év****-** |
| **2.** | **Árubemutató céljára** | **1.645.- Ft/m2/nap** | **1.645.-Ft/m2/nap** | **1.645.- Ft/m2/nap** |
| **3.** | **Vendéglátó ipari előkert****>Szilfákalja/József Attila u. –Daru zug között****szezonban (június 01. – augusztus 31.)****szezonon kívül (szeptember 01. – május 31.)****vagy****április 01. és október 31. között folyamatos 6 havi igénybevétellel****>Szilfákalja/Daru zug-Bethlen u. között/József Attila utca a Major utcáig****szezonban (június 01. – augusztus 31.)****szezonon kívül (szeptember 01. – május 31.)****vagy****április 01. és október 31. között folyamatos 6 havi igénybevétellel****>Arany J. utca a Szilfákaljától a Wesselényi utcáig, „Szabadság tömb”****Hősök tere****szezonban (június 01. – augusztus 31.)****szezonon kívül (szeptember 01. – május 31.)****vagy****április 01. és október 31. között folyamatos 6 havi igénybevétellel****>Egyéb területeken****szezonban (június 01. – augusztus 31.)****szezonon kívül (szeptember 01. – május 31.)****vagy****április 01. és október 31. között folyamatos 6 havi igénybevétellel** | **4.560.- Ft/m2/hó****2.280.- Ft/ m2/hó****16.400.- Ft/m2/félév****2.890.- Ft/m2/hó****1.450.- Ft/m2/hó****10.415.- Ft/m2/félév****2.270.- Ft/m2/hó****1.135.- Ft/m2/hó****8.170.- Ft/m2/félév****1.575.- Ft/m2/hó****790.- Ft/m2/hó****5.670.- Ft/m2/félév** |
| **4.1.** | **Alkalmi árusítás a 3.sz. melléklet szerinti kijelölt helyek hasznosítása /gurulókocsi, sátor, asztal, pavilon/** **3m2-ig** **főszezon ( június 15. – szeptember 15.)****főszezonon kívül (szeptember 16 – június 14.)** **3 m2 felett és 6 m2 vagy az alatt****főszezon ( június 15. – szeptember 15.)****főszezonon kívül (szeptember 16 – június 14.)** | **500,-Ft/nap****ingyenes** **1.000-Ft/nap****ingyenes** |
| **4.2.** | **Alkalmi árusítás a 3.sz. melléklet szerinti kijelölt helyeken kívüli egyéb helyeken****főszezon ( június 15. – szeptember 15.)****elő – és utószezon (május 01-június 14 és szeptember 16 - szeptember 30.)****szezonon kívül (október 01 – április 30.)** | **3090,-Ft/m2/nap****1.720,-Ft/m2/nap****1.510,-Ft/m2/nap** | **990,-Ft/m2/nap****990,-Ft/m2/nap****760,-Ft/m2/nap** | **690,-Ft/m2/nap****650,-Ft/m2/nap****460,-Ft/m2/nap** |
| **5.** | **Iparművészeti vásár** | **340.-Ft/m2/nap** | **320.-Ft/m2/nap** | **300.-Ft/m2/nap** |
| **6.** | **Kulturális és sport rendezvények** | **30.-Ft/m2/nap** | **30.-Ft/m2/nap** | **30.-Ft/m2/nap** |
| **7.** | **Mutatványos tevékenység (cirkusz, forgó stb.)** | **Tilos** | **Tilos** | **Tilos** |
| **8.** | **Árusító automaták** | **3.445.- Ft/db/nap** | **3.045.- Ft/db/nap** | **1.955.- Ft/db/nap** |
| **9.** | **Sorsjegy értékesítés** | **3.045.- Ft/m2/hó** | **2.270.- Ft/m2/hó** | **975.- Ft/m2/hó** |
| **10.** | **Fenyőfa árusítás** | **Tilos** | **420.-Ft/m2/nap** | **395.-Ft/m2/nap** |
| **11.** | **Mindenszentek, karácsonyi, szilveszteri alkalmi árusítás** | **2.015.-Ft/m2/nap** | **1.720.-Ft/m2/nap** | **1.455.-Ft/m2/nap** |
| **12.** | **Az egyes létesítményekhez szükséges gépjármű várakozóhely** | **25.095.-Ft/db/év** | **17.850.-Ft/db/év** | **12.180.-Ft/db/év** |
| **13.** | **Konflis, riksa, elektromos lassújármű (pld.: segway, golfautó…stb)** | **525.- Ft/db/nap** |
| **14.** | **Bringó hintó****(április 14.-augusztus 31. között)****(szeptember 01.-április 13. között)** | **1.121.795.-Ft****4.570.-Ft/nap** |
| **15.** | **Taxi, kijelölt közterületen** | **17.735.- Ft/db/év** |
| **16.** | **Tehertaxi, kijelölt közterületen** | **--** | **20.265.-Ft/db/év** | **--** |
| **17.** | **Garázs földterület****/Rákóczi u, Hősök tere,****Szilfákalja, Luther u./** | **17.115.- Ft/db/év** |
| **18.** | **Építkezéssel kapcsolatos igénybevétel** | **400.-Ft/m2/hó** | **210.-Ft/m2/hó** | **160.-Ft/m2/hó** |
| **19.** | **Hasznosításra még át nem adott terület** | **Megállapodás szerint** |
| **20.** | **Nosztalgia vonat****főszezonban****(június 01-augusztus 31.)****főszezonon kívül****(szeptember 01-május 31.)** | **8.870.-Ft/nap/db****6.510.-Ft/nap/db** |
| **21.** | **Hangos hirdetés, szendvicsember** | **7.245.-Ft/hó** |
| **22.** | **Közterületbe benyúló nyitott vagy zárt épületrész** | **68.385.- Ft/m2** | **54.715.-Ft/m2** | **41.035.-Ft/m2** |
| **23.** | **Utcai zenélés és táncos produkció (nem rendezvény keretében) ha üzletszerű termékértékesítés is történik** | **500.-Ft/nap** |
| **24.** | **Játszó vagy szórakoztató tevékenység végzése (pld.: felfújható ugráló, trambulin …. stb)** **főszezonban** **(június 01-augusztus 31.)****főszezonon kívül** **(szeptember 01.-május 31.)** | **275.-Ft/m2/nap****190.-Ft/m2/nap** | **220.-Ft/m2/nap****160.-Ft/m2/nap** | **150.-Ft/m2/nap****105.-Ft/m2/nap** |
| **25.** | **Könyv-, és festményárusítás** | **4.560.-Ft/m2/hó** | **2.890.-Ft/m2/hó** | **2.270.-Ft/m2/hó** |
| **26.** | **Mozgásban lévő mozgóbolti tevékenység** | **26.250.- Ft/hó/jármű** |